बिना प्लानिंग यार्ड के आसपास बंद बिजली को सुधरवाने दौड़े रेल अफसर
रेलवे स्टेशन के बिजली डिपार्टमेंट ने शुक्रवार को दोपहर स्टेशन के दोनों छोर पर अंडरब्रिज, यार्ड और दूसरे स्थानों का जायजा लिया। उन्होंने यहां सालाें से बंद पड़ी बिजली व्यवस्था को दुरुस्त करने के निर्देश दिए। कई जगहों पर तत्काल में फ्यूज बल्ब को बदला भी गया, पर नई लाइटिंग को लेकर फिलहाल कोई प्लानिंग तैयार नहीं हुई है। इसके चलते दिक्कत बरकरार है।
दैनिक भास्कर टीम ने रेलवे स्टेशन पर बिजली व्यवस्था के संदर्भ में खबर प्रकाशित की। बताया गया था कि अंधेरे के कारण ये इलाके जुर्म के अड्डे बन चुके हैं। यार्ड के पास रेलवे ट्रैक पर किसी दिन युवक की लाश मिलती है तो किसी दिन महिला का शव पाया जाता है। कोचिंग डिपो व गुड्स यार्ड के आसपास के कर्मचारी भी इससे परेशान हैं। यहां रेलवे ने ट्रेनों में लगने वाले अरबों रुपए के सामान डंप कर रखे हैं। सुरक्षा व्यवस्था में कमी के चलते यहां भी चोरियां बढ़ती जा रही हैं। लोहे, कॉपर और तांबा चुराने के फेर में चोर हर दिन कोई ऐसी हरकत कर रहा है, जिससे यहां काम करने वाले रेलवे के कर्मचारी परेशान हैं। इन सबकी वजह यहां फैला अंधेरा है। सालों बाद रेलवे के अधिकारी यहां टावर लाइटिंग की व्यवस्था नहीं कर सके हैं। इसके संदर्भ में रेल अफसरों को कई बार चिटि्ठयां लिखकर जानकारी दी है। बताया गया है कि रेलवे स्टेशन के दोनों तरफ दो- दो किलोमीटर क्षेत्र में लाइटिंग की व्यवस्था अनिवार्य है। एक तरफ चुचुहियापारा ओवरब्रिज है तो दूसरी ओर व्यापार विहार छोर पर कोचिंग कॉम्पलेक्स और गुड्स ट्रेनों का यार्ड बनाया गया है। कोचिंग डिपो में बोगी की धुलाई होती हैअन्य काम भी होते हैं। इसी तरह गुड्स यार्ड में रेलवे ने करोड़ों के सामान रखा है। इसके चलते इसकी सुरक्षा जरूरी है। इसके चार किलोमीटर के दायरे में घुप अंधेरा है। खबर के बाद अफसरों ने मामले का जायजा लिया है, पर हालात उतने अच्छे नहीं है।
3 मार्च को प्रकाशित खबर।
hin_Deva hin_Deva hin_Deva hin_Deva